ख्याति के लिए हथकंडे अपनाने से पहले सोचें
ये वो दौर है, जब बेपनाह ख्याति अर्जित करने के लिए लोग कुछ भी कर सकते हैं और कर भी रहे हैं। शोर मचा लो, भीड़ इकट्‌ठी कर लो, विवादास्पद बात कह दो, ख्याति मिल जाएगी। हिंदू धर्म के पात्रों को लेकर, उन पर लिखकरPt. Vijayshankar Mehta's column - Think before adopting gimmicks for fame
ये वो दौर है, जब बेपनाह ख्याति अर्जित करने के लिए लोग कुछ भी कर सकते हैं और कर भी रहे हैं। शोर मचा लो, भीड़ इकट्‌ठी कर लो, विवादास्पद बात कह दो, ख्याति मिल जाएगी। हिंदू धर्म के पात्रों को लेकर, उन पर लिखकर और बोलकर करोड़ों-अरबों कमाने वाले लोग भी उन पात्रों को सही संवाद देने में, उनके प्रति उचित विचार व्यक्त करने में चूक जाते हैं।
हनुमान जी को तो जैसे बयान देने वालों ने खिलौना ही बना दिया है। वाल्मीकि रामायण के अनुसार जब पहली बार हनुमान जी राम जी से मिले, तो हनुमान जी की बातचीत सुनकर राम जी ने लक्ष्मण से कहा कि सात बातें इस व्यक्ति में देख रहा हूं। ‘ये बड़ा विनीत है, इसकी बातें काव्यात्मक हैं, इसकी चर्चा में छल-कपट नहीं है।
चौथी बात, गंभीरता है। पांचवां विश्वास है, छठा पराक्रम है।’ और श्रीराम ने सातवीं बात बोली कि ‘इसकी वाणी में हृदय, स्वर और बुद्धि का परिपक्व समन्वय है।’ ऐसे हनुमान के लिए भी अगर गरिमामयी संवाद न लिखा जा सके, तो इस तमाशे को ख्याति अर्जित करने वाला खेल ही कहेंगे। और ऊपर वाले की भी लीला निराली है, ख्याति को कब कुख्याति में बदल दे, पता नहीं चलता।